Semnadtsat mgnovenij vesny

Semnadtsat mgnovenij vesny (originaltittel: Семнадцать мгновений весны) er en sovjetisk TV-film i 12 epsioder fra 1973, regissert av Tatjana Lioznova.

Handling 
Historien begynner i februar 1945 i Tyskland: Max Otto von Stierlitz, en høyt respektert SS-Standartenführer, er i virkeligheten den sovjetiske spionen Maxim Isaev. Han har forsøkt å infiltrere det tyske etablissementet i mange år. Selv om Adolf Hitler er fast bestemt på å fortsette andre verdenskrig, forsøker Walter Schellenberg å overbevise Heinrich Himmler om å føre hemmelige forhandlinger med amerikanerne.

Tyskerne håper å oppnå en fredsavtale som kan tillate tyskerne å konsentrere alle sine styrker på østfronten mot Sovjetunionen. I mellomtiden blir Ernst Kaltenbrunner mer og mer mistenksom overfor Stierlitz, og beordrer Heinrich Müller fra Gestapo til å begynne en skjult etterforskning av hans aktiviteter. I mellomtiden blir Stierlitz beordret av Moskva til å forhindre enhver avtale mellom amerikanerne og tyskerne. Oppdraget kompliseres ytterligere når hjemmet til assistentene hans, radio-operatørene Erwin og Katherin Kinn, blir bombet.

Erwin blir drept, og hans gravide kone blir ført til sykehus - hvor hun truer med å kompromittere Stierlitz. Han rekrutterer snart to nye medhjelpere - professor Pleischner. Samt pastor Schlag, en prest som misliker Adolf Hitler og hans myndigheter. Hele tiden får Stierlitz også en rekke problemer på grunn av Müller, som forsøker å avsløre ham som en fiendtlig agent. Han må også manøvrere mellom de forskjellige fraksjonene innenfor Reichssicherheitshauptamt, ettersom forskjellige høytstående tjenestemenn forsøker å skaffe mer makt til dem selv.

Skuespillere 
 Vyacheslav Tikhonov som Max Otto von Stierlitz
 Yevgeniy Yevstigneyev som Professor Pleischner
 Lev Durov som Klaus.
 Svetlana Svetlichnaya som Gabi Nabel
 Nikolai Volkov som Erwin Kinn
 Yekaterina Gradova som Katherin Kinn
 Oleg Tabakov som Walter Schellenberg
 Leonid Bronevoy som Heinrich Müller
 Mikhail Zharkovsky som Ernst Kaltenbrunner
 Emilia Milton som Mrs. Saurich
 Otto Mellies som Helmut Kolder
 Olga Soshnikova som Barbara Krein
 Nikolai Prokopovich som Heinrich Himmler
 Yevgeniy Kuznetsov som Friedrich-Wilhelm Krüger
 Edvard Izotov som Rudolf Schmundt
 Vladimir Udalov som Wilhelm Burgdorf
 Rostislav Plyatt som Pastor Fritz Schlag
 Yuri Vizbor som Martin Bormann
 Nikolai Gritsenko som en general på toget.
 Leonid Kuravlyov som Kurt Eismann.
 Fritz Diez som Adolf Hitler
 Vasily Lanovoy som Karl Wolff
 Valentin Gaft som Gaevernitz
 Vladimir Kenigson som Krause
 Eleonora Shashkova som Isaevs kone.
 Alexei Safonov som Jürgen Rolf
 Konstantin Zheldin som Wilhelm Holthoff
 Lavrentiy Masokha som Scholz
 Andro Kobaladze som Josef Stalin
 Wilhelm Burmeier som Hermann Göring
 Yan Yanakiev som Eugen Dollmann
 Vyacheslav Shalevich som Allen Dulles
 Alexey Eybozhenko som Max Husmann
 Vladimir Emelyanov som Wilhelm Keitel
 Alexei Boryashinov som Albert Speer

Referanser

Eksterne lenker 

Sovjetiske filmer
Filmer fra 1973